Odluke Glavne skupštine dioničara Bc Instituta d.d. održane 21. lipnja 2016. god.

Dnevni red Glavne skupštine Bc Instituta d.d.:

Dnevni red:

1. Otvaranje Glavne skupštine i utvrđivanje broja glasova prisutnih dioničara

2. Izvješće Uprave o stanju i poslovanju Društva u 2015. god.

3. Izvješće Nadzornog odbora o obavljenom nadzoru vođenja poslova Društva u 2015. god.

4. Donošenje odluke o prihvaćanju godišnjih financijskih izvješća Bc Instituta d.d. za poslovnu 2015. god.

5. Donošenje odluke o prihvaćanju konsolidiranih godišnjih financijskih izvješća za poslovnu 2015. god.

6. Donošenje odluke o uporabi dobiti iz 2015. godine i isplati dividende

7. Donošenje odluke o davanju razrješnice Upravi za 2015. god.

8. Donošenje odluke o davanju razrješnice Nadzornom odboru za 2015. god.

9. Donošenje odluke o izmjenama statuta Bc Instituta d.d.

10. Donošenje odluke o imenovanju revizora Društva za poslovnu 2016. god.

Glavna skupština Bc Instituta d.d. na kojoj je bilo prisutno 130.887 glasova ili 78,61% temeljnog kapitala Društva donijela je sljedeće odluke:

Ad.2.

„Prihvaćeno je izvješće Uprave o stanju i poslovanju Društva u poslovnoj 2015. god.“

Ad.3.

„Prihvaćeno je izvješće Nadzornog odbora o obavljenom nadzoru vođenja poslova Društva u 2015. god.“

Ad 4.

„Prihvaćena su godišnja financijska izvješća Bc Instituta d.d. za poslovnu 2015. god.“

Ad 5.

„Prihvaćena su se konsolidirana godišnja financijska izvješća za poslovnu 2015. god.“

Ad 6.

„Društvo donosi odluku da se neto dobit od 4.519.761,11 kn ostvarena u 2015. god. rasporedi na: iznos od 1.000.000,00 kn za rezerve za vlastite dionice, a ostatak od 3.519.761,11 kn u zadržanu dobit.

Vlasnicima dionica isplatit će se dividenda u visini od 7,80 kn za svaku dionicu. Dividenda će se isplatiti iz dijela zadržane dobiti Društva iz poslovne godine 2005.

Pravo na isplatu dividende imaju dioničari koji su u depozitoriju Središnjeg klirinško depozitarnog društva upisani kao vlasnici dionica Društva deseti dan prije održavanja Skupštine. Danom donošenja Odluke dioničari stječu tražbinu za isplatu dividende. Isplata će se izvršiti najkasnije u roku od 30 dana od dana stjecanja tražbine.“

Ad 7.

„Prihvaćena je odluka o davanju razrješnice Upravi za 2015. god.“

Ad 8.

„Odluka o davanju razrješnice Nadzornom odboru za 2015. god. nije prihvaćena.“

Ad 9.

„Prihvaćena je odluka o izmjenama statuta Bc Instituta d.d. kako slijedi:

Članak 1.

Mijenja se stavak 2. članka 18. Statuta tako da sada glasi:

«O pitanjima vođenja poslova Društva Glavna skupština može odlučivati samo onda ako to od nje zatraži Uprava Društva.»

Članak 18. Statuta u svim ostalim odredbama ostaje nepromijenjen i na snazi.

Članak 2.

Mijenja se stavak 3. članka 20. Statuta tako da sada glasi:

« Zahtjev za sazivanje Glavne skupštine Društva mogu zatražiti i dioničari koji zajedno imaju dionice u visini od najmanje 5% temeljnog kapitala Društva i navedu svrhu i razlog sazivanja te Skupštine.»

Članak 20. Statuta u svim ostalim odredbama ostaje nepromijenjen i na snazi.

Članak 3.

Mijenja se stavak 4. članka 24. Statuta tako da sada glasi:

« Dioničari koji zajedno imaju dionice u iznosu od dvadesetog dijela temeljnog kapitala Društva imaju pravo zahtijevati nakon što je sazvana Glavna skupština da se neki predmet stavi na dnevni red Glavne skupštine i da se objavi, pri čemu se uz svaki novi predmet na dnevnom redu mora dati obrazloženje i prijedlog odluke. Zahtjev za stavljanje novog predmeta na dnevni red dioničari dostavljaju Društvu na adresu sjedišta Društva. Da bi se dopuna dnevnog reda mogla valjano objaviti sukladno Zakonu o trgovačkim društvima, zahtjev za stavljanje novog predmeta na dnevni red Skupštine Društvo mora primiti najmanje 30 dana prije održavanja Glavne skupštine, u koji rok se ne uračunava dan prispijeća zahtjeva Društvu. Propust prethodno navedenog roka ima za posljedicu da predložene točke dnevnog reda nisu valjano objavljene te se o njima na Glavnoj skupštini ne može odlučivati.»

Članak 24. Statuta u svim ostalim odredbama ostaje nepromijenjen i na snazi.

Članak 4.

Mijenja se članak 36. Statuta tako da sada glasi:

« Glavna skupština može člana Nadzornog odbora kojeg bira opozvati i prije isteka mandata za koji je izabran. Za tu odluku potrebna je većina od najmanje tri četvrtine od danih glasova uz prethodno obrazložene razloge opoziva ».

Ad 10.

„Prihvaća se odluka o imenovanju revizora UHY RUDAN d.o.o. iz Zagreba za poslovnu 2016. god.“

Bc Institut d.d.